ਰੇਲ ਮੰਤਰਾਲਾ
ਗੁਜਰਾਤ ਰਾਜ ਸਰਕਾਰ ਦੀ ਮੰਗ ਦੇ ਅਨੁਸਾਰ ਰੇਲਵੇ ਨੇ ਸਾਬਰਮਤੀ ਅਤੇ ਚੰਦਲੋਦੀਆ ਵਿੱਚ 19 ਆਈਸੋਲੇਸ਼ਨ ਕੋਚ ਤੈਨਾਤ ਕੀਤੇ
ਜਬਲਪੁਰ ਵਿੱਚ 70 ਬੈੱਡ ਸਮਰੱਥਾ ਦੇ ਨਾਲ 5 ਕੋਵਿਡ ਦੇਖਭਾਲ ਕੋਚਾਂ ਨੂੰ ਕਾਰਜਸ਼ੀਲ ਬਣਾਇਆ ਗਿਆ
ਨਾਗਾਲੈਂਡ ਨੇ 10 ਆਈਸੋਲੇਸ਼ਨ ਕੋਚਾਂ ਨੂੰ ਦੀਮਾਪੁਰ ਵਿੱਚ ਲਗਾਉਣ ਦੀ ਮੰਗ ਕੀਤੀ
ਭਾਰਤ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਲਗਭਗ 4000 ਬੈੱਡ ਦੀ ਸਮਰੱਥਾ ਦੇ ਨਾਲ ਹੁਣ ਕੁੱਲ 232 ਆਈਸੋਲੇਸ਼ਨ ਕੋਚ ਦੇਖਭਾਲ ਲਈ ਉਪਯੋਗ ਵਿੱਚ
ਰੇਲਵੇ ਦੁਆਰਾ ਸਵੱਛਤਾ ਅਤੇ ਖਾਨਪਾਨ ਵਿਵਸਥਾ ‘ਤੇ ਰੋਗੀਆਂ ਦੀ ਸਕਾਰਾਤਮਕ ਪ੍ਰਤੀਕ੍ਰਿਰਿਆ ਮਿਲ ਰਹੀ ਹੈ
ਕੋਵਿਡ ਦੇ ਖਿਲਾਫ ਆਪਣੀ ਅਣਥਕ ਲੜਾਈ ਵਿੱਚ, ਰੇਲ ਮੰਤਰਾਲਾ ਸੰਬੰਧਿਤ ਰਾਜਾਂ ਦੁਆਰਾ ਕੀਤੀ ਜਾ ਰਹੀ ਮੰਗ ਦੇ ਸਥਾਨਾਂ ‘ਤੇ ਆਈਸੋਲੇਸ਼ਨ ਕੋਚਾਂ ਨੂੰ ਪਹੁੰਚਾਣ ਦੇ ਨਾਲ - ਨਾਲ ਤੇਜ਼ੀ ਨਾਲ ਇਸ ਕਾਰਜ ਲਈ ਕਾਰਜਬਲ ਅਤੇ ਸਮੱਗਰੀ ਜੁਟਾ ਰਿਹਾ ਹੈ। ਰੇਲਵੇ ਨੇ ਆਈਸੋਲੇਸ਼ਨ ਯੂਨਿਟਸ ਦੇ ਰੂਪ ਵਿੱਚ ਕੰਮ ਕਰਨ ਲਈ ਲਗਭਗ 64000 ਬੈੱਡ ਦੇ ਨਾਲ ਲਗਭਗ 4000 ਆਈਸੋਲੇਸ਼ਨ ਕੋਚਾਂ ਦਾ ਇੱਕ ਬੇੜਾ ਤੈਨਾਤ ਕੀਤਾ ਹੈ । ਇਨ੍ਹਾਂ ਆਈਸੋਲੇਸ਼ਨ ਕੋਚਾਂ ਨੂੰ ਮੰਗ ਦੇ ਸਥਾਨਾਂ ‘ਤੇ ਭਾਰਤੀ ਰੇਲਵੇ ਨੈੱਟਵਰਕ ‘ਤੇ ਆਸਾਨੀ ਨਾਲ ਟ੍ਰਾਂਸਫਰ ਕੀਤਾ ਅਤੇ ਤੈਨਾਤ ਕੀਤਾ ਜਾ ਸਕਦਾ ਹੈ। ਇਸ ਲਈ ਸੰਬੰਧਿਤ ਜ਼ਿਲ੍ਹਾਂ ਅਥਾਰਟੀ ਦੇ ਨਾਲ ਰੇਲਵੇ ਦੁਆਰਾ ਸਾਂਝੀਆਂ ਜਿੰਮੇਦਾਰੀਆਂ ਅਤੇ ਤੁਰੰਤ ਕਾਰਜ ਯੋਜਨਾਵਾਂ ਦੇ ਸਹਿਮਤੀ ਪੱਤਰ ‘ਤੇ ਕੰਮ ਕੀਤਾ ਜਾ ਰਿਹਾ ਹੈ।
ਤਾਜ਼ਾ ਅਪਡੇਟ ਵਿੱਚ, ਨਾਗਾਲੈਂਡ ਅਤੇ ਗੁਜਰਾਤ ਰਾਜਾਂ ਦੀ ਆਈਸੋਲੇਸ਼ਨ ਕੋਚ ਦੀ ਮੰਗ ਦੇ ਅਨੁਸਾਰ, ਰੇਲਵੇ ਨੇ ਉਨ੍ਹਾਂ ਦੀ ਮੰਗ ਨੂੰ ਪੂਰਾ ਕਰਦੇ ਹੋਏ ਕੋਚਾਂ ਨੂੰ ਕ੍ਰਮਵਾਰ, ਚੰਦਲੋਦੀਆ ਅਤੇ ਦੀਮਾਪੁਰ ਵਿੱਚ ਤੈਨਾਤ ਕੀਤਾ ਹੈ। ਕੋਵਿਡ ਸੁਰੱਖਿਆ ਪ੍ਰੋਟੋਕਾਲ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਡਿਊਟੀ ‘ਤੇ ਤੈਨਾਤ ਰਾਜ ਦੇ ਚਿਕਿਤਸਾ ਕਰਮਚਾਰੀਆਂ ਲਈ ਬਿਹਤਰ ਕਾਰਜ-ਸੁਵਿਧਾ ਪ੍ਰਦਾਨ ਕਰਨ ਲਈ ਵੀ ਰੇਲਵੇ ਬਿਹਤਰ ਯਤਨ ਕਰ ਰਿਹਾ ਹੈ। ਕੁੱਝ ਸਥਾਨਾਂ ‘ਤੇ, ਰੇਲਵੇ ਅਧਿਕਾਰੀਆਂ ਨੇ ਨਵੇਂ ਲੌਜੀਸਟਿਕ ਸਮਾਧਾਨ ਵੀ ਉਪਲੱਬਧ ਕਰਾਏ ਹਨ। ਰੋਗੀਆਂ ਨੂੰ ਪ੍ਰੇਸ਼ਾਨੀ ਤੋਂ ਬਚਾਉਣ ਲਈ ਟ੍ਰਾਂਸਪੋਰਟ ਦੇ ਨਾਲ - ਨਾਲ ਪੌੜੀਆਂ ਤੋਂ ਸਹਿਯੋਗੀ ਰੈਂਪ, ਮੇਕ - ਸ਼ਿਫਟ ਟੈਂਟ, ਰੇਲਵੇ ਪਲੇਟਫਾਰਮਾਂ ‘ਤੇ ਬਿਹਤਰ ਅਲੱਗ ਸਥਾਨ ਜਿੱਥੇ ਸੇਵਾ ਚਿਕਿਤਸਾ ਕਰਮਚਾਰੀਆਂ ਅਤੇ ਚਿਕਿਤਸਾ ਨਾਲ ਸੰਬੰਧਿਤ ਜ਼ਰੂਰੀ ਸਾਜੋ - ਸਾਮਾਨ ਦੀ ਬਿਨਾਂ ਰੁਕਾਵਟ ਆਵਾਜਾਈ ਅਤੇ ਸਪਲਾਈ ਨੂੰ ਸੁਨਿਸ਼ਚਿਤ ਕੀਤਾ ਜਾ ਸਕੇ। ਇਸ ਦੇ ਇਲਾਵਾ ਰੇਲ ਕਰਮਚਾਰੀਆਂ ਨੇ ਵੱਡੇ ਪੱਧਰ ‘ਤੇ ਕੁੱਝ ਰੈਂਪਾਂ ਦੇ ਨਿਰਮਾਣ ਕਾਰਜ ਨੂੰ ਵੀ ਤੇਜ਼ੀ ਦੇ ਨਾਲ ਅੰਜਾਮ ਦਿੱਤਾ ਹੈ ।
ਇਸ ਦੇ ਅਨੁਸਾਰ, ਵਰਤਮਾਨ ਵਿੱਚ ਰਾਜਾਂ ਦੀ ਮੰਗ ਦੇ ਅਨੁਸਾਰ, ਲਗਭਗ 4000 ਬੈੱਡ ਦੀ ਸਮਰੱਥਾ ਵਾਲੇ ਕੋਵਿਡ ਦੇਖਭਾਲ ਦੇ 232 ਕੋਚ ਵੱਖ-ਵੱਖ ਰਾਜਾਂ ਨੂੰ ਸੌਂਪ ਦਿੱਤੇ ਗਏ ਹਨ । ਨਵੀਨਤਮ ਮੰਗ ਗੁਜਰਾਤ ਰਾਜ ਸਰਕਾਰ ਹੈ, ਜਿਸ ਵਿੱਚ ਰੇਲਵੇ ਨੇ ਸਾਬਰਮਤੀ ਲਈ 10 ਕੋਚ ਅਤੇ ਅਹਿਮਦਾਬਾਦ ਨਗਰ ਨਿਗਮ ਦੇ ਨਾਲ ਸਹਿਮਤੀ ਪੱਤਰ ਦੇ ਤਹਿਤ ਚੰਦਲੋਦੀਆ ਲਈ 6 ਕੋਚ ਤੈਨਾਤ ਕੀਤੇ ਹਨ। ਨਾਗਾਲੈਂਡ ਰਾਜ ਸਰਕਾਰ ਦੀ ਆਈਸੋਲੇਸ਼ਨ ਕੋਚਾਂ ਦੀ ਮੰਗ ਦੇ ਅਨੁਸਾਰ, ਰੇਲਵੇ ਨੇ ਦੀਮਾਪੁਰ ਵਿੱਚ 10 ਆਈਸੋਲੇਸ਼ਨ ਕੋਚ ਤੈਨਾਤ ਕੀਤੇ ਹਨ।
ਇਨ੍ਹਾਂ ਕੋਚਾਂ ਵਿੱਚ ਆਕਸੀਜਨ ਸਿਲੰਡਰ ਦੇ 2 ਸੈੱਟ ਵੀ ਪ੍ਰਦਾਨ ਕੀਤੇ ਜਾਂਦੇ ਹਨ, ਤਾਂਕਿ ਕਿਸੇ ਵੀ ਸਥਲ ‘ਤੇ ਰਾਜ ਸਿਹਤ ਅਧਿਕਾਰੀਆਂ ਦੀ ਕਿਸੇ ਵੀ ਤਰ੍ਹਾਂ ਦੀ ਕੋਈ ਵੀ ਜ਼ਰੂਰਤ ਨੂੰ ਪੂਰਾ ਕੀਤਾ ਜਾ ਸਕੇ। ਜਬਲਪੁਰ ਲਈ ਆਈਸੋਲੇਸ਼ਨ ਕੋਚ ਤੈਨਾਤ ਕੀਤੇ ਗਏ ਸਨ ਅਤੇ ਹੁਣ ਇਹ ਕਿਰਿਆਸ਼ੀਲ ਹਨ। ਜ਼ਿਲ੍ਹੇ ਦੇ ਅਧਿਕਾਰੀਆਂ ਦੀ ਮੰਗ ਦੇ ਅਨੁਸਾਰ, ਜ਼ਰੂਰਤ ਨੂੰ ਦੇਖਦੇ ਹੋਏ ਆਈਸੋਲੇਸ਼ਨ ਕੋਚਾਂ ਨੂੰ ਨਸਰੂਬਾਰ ਤੋਂ ਪਾਲਘਰ ਵਿੱਚ ਟ੍ਰਾਂਸਫਰ ਕੀਤਾ ਜਾ ਰਿਹਾ ਹੈ ।
ਦਿੱਲੀ, ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼ ਅਤੇ ਮਹਾਰਾਸ਼ਟਰ ਰਾਜਾਂ ਵਿੱਚ ਤੈਨਾਤ ਇਨ੍ਹਾਂ ਸਿਹਤ ਦੇਖਭਾਲ ਕੋਚਾਂ ਦੀ ਅਪਡੇਟ ਸਥਿਤੀ ਨਿਮਨ ਅਨੁਸਾਰ ਹੈ-
ਨੰਦੇਰੂਬਰ  ਵਿੱਚ, ਪਿਛਲੇ ਕੁੱਝ ਦਿਨਾਂ ਵਿੱਚ 6 ਨਵੇਂ ਰੋਗੀਆਂ ਨੂੰ ਦਾਖਲ ਕਰਨ ਲਈ ਰਜਿਸਟ੍ਰੇਸ਼ਨ ਕੀਤਾ ਗਿਆ ਹੈ, ਜਦੋਂ ਕਿ 5 ਰੋਗੀਆਂ ਨੂੰ ਛੁੱਟੀ ਦੇ ਦਿੱਤੀ ਗਈ । ਇਸ ਸਿਹਤ ਦੇਖਭਾਲ ਕੋਚ ਵਿੱਚ ਵਰਤਮਾਨ ਵਿੱਚ 31 ਕੋਵਿਡ ਰੋਗੀਆਂ ਦਾ ਇਲਾਜ ਕੀਤਾ ਜਾ ਰਿਹਾ ਹਨ । ਹੁਣ ਤੱਕ, ਰਾਜ ਸਿਹਤ ਅਧਿਕਾਰੀਆਂ ਦੁਆਰਾ ਕੁੱਲ 95 ਰੋਗੀਆਂ ਨੂੰ ਦਾਖਲ ਕੀਤਾ ਸੀ ਅਤੇ ਇਨ੍ਹਾਂ ਵਿਚੋਂ 60 ਰੋਗੀਆਂ ਨੂੰ ਸਿਹਤ ਲਾਭ ਦੇ ਬਾਅਦ ਛੁੱਟੀ ਦੇ ਦਿੱਤੀ ਗਈ ਹੈ । ਰੇਲਵੇ ਨੇ 11 ਕੋਵਿਡ ਦੇਖਭਾਲ ਕੋਚਾਂ  ਅਜਨੀ ਇਨਲੈਂਡ ਕੰਟੇਨਰ ਡਿਪੋ ਵਿੱਚ ਤੈਨਾਤ ਕੀਤਾ ਹੈ ਅਤੇ ਇਨ੍ਹਾਂ ਨੂੰ ਨਾਗਪੁਰ ਨਗਰ ਨਿਗਮ ਨੂੰ ਸੌਂਪ ਦਿੱਤਾ ਹੈ।
ਮੱਧ ਪ੍ਰਦੇਸ਼ ਰਾਜ ਸਰਕਾਰ ਦੁਆਰਾ 2 ਕੋਚਾਂ ਦੀ ਮੰਗ ਦੇ ਸੰਬੰਧ ਵਿੱਚ, ਪੱਛਮ ਰੇਲਵੇ ਦੇ ਰਤਲਾਮ ਡਿਵੀਜਨ ਨੇ ਇੰਦੌਰ ਦੇ ਕੋਲ ਤੀਹੀ ਸਟੇਸ਼ਨ ‘ਤੇ 320 ਬੈੱਡ ਦੀ ਸਮਰੱਥਾ ਵਾਲੇ 22 ਕੋਚ ਤੈਨਾਤ ਕੀਤੇ ਹਨ । 17 ਰੋਗੀ ਇੱਥੇ ਭਰਤੀ ਹਨ ਜਦੋਂ ਕਿ 1 ਰੋਗੀ ਨੂੰ ਛੁੱਟੀ ਦੇ ਦਿੱਤੀ ਗਈ ਹੈ । ਭੋਪਾਲ ਵਿੱਚ ਸਿਹਤ ਸੁਵਿਧਾ ਤੋਂ ਯੁਕਤ 308 ਬੈੱਡ ਵਾਲੇ 20 ਕੋਚ ਤੈਨਾਤ ਹਨ । ਇਸ ਸੁਵਿਧਾ ਵਿੱਚ , ਨਵੀਨਤਮ ਡੇਟਾ ਦੇ ਅਨੁਸਾਰ ਇੱਥੇ ਦਾਖਲ 28 ਰੋਗੀਆਂ ਵਿੱਚੋਂ 6 ਰੋਗੀਆਂ ਨੂੰ ਛੁੱਟੀ ਦੇ ਦਿੱਤੀ ਗਈ ਹੈ । 275 ਬੈੱਡ ਇਸ ਸੁਵਿਧਾ ‘ਤੇ ਉਪਲੱਬਧ ਹਨ।
ਦਿੱਲੀ ਵਿੱਚ , ਰੇਲਵੇ ਨੇ 1200 ਬੈੱਡ ਦੀ ਸਮਰੱਥਾ ਵਾਲੇ 75 ਕੋਵਿਡ ਕੇਅਰ ਕੋਚਾਂ ਦੀ ਰਾਜ ਸਰਕਾਰ ਦੀ ਮੰਗ ਨੂੰ ਪੂਰੀ ਤਰ੍ਹਾਂ ਤੋਂ ਪੂਰਨ ਕੀਤਾ ਹੈ । 50 ਕੋਚ ਸ਼ਕੂਰਬਸਤੀ ਅਤੇ 25 ਕੋਚ ਆਨੰਦ ਵਿਹਾਰ ਸਟੇਸ਼ਨਾਂ ‘ਤੇ ਤੈਨਾਤ ਹਨ । ਅਪਡੇਟਾਂ 3 ਮਰੀਜਾਂ ਨੂੰ ਛੁੱਟੀ ਦੇਣ ਦੇ ਨਾਲ ਇਨ੍ਹਾਂ ਵਿੱਚ 5 ਰੋਗੀਆਂ ਨੂੰ ਦਾਖਲ ਕਰਨ ਲਈ ਰਜਿਸਟ੍ਰੇਸ਼ਨ ਕੀਤਾ ਗਿਆ ਹੈ । 1197 ਬੈੱਡ ਹੁਣ ਵੀ ਉਪਲੱਬਧ ਹਨ ।
ਨਵੀਨਤਮ ਰਿਕਾਰਡ ਦੇ ਅਨੁਸਾਰ , ਉਪਰੋਕਤ ਰਾਜਾਂ ਵਿੱਚ ਇਨ੍ਹਾਂ ਸੁਵਿਧਾ ਦੀ ਵਰਤੋ ਕਰਦੇ ਹੋਏ ਕੁੱਲ 146 ਰੋਗੀਆਂ ਨੂੰ ਦਾਖਲ ਕਰਨ ਲਈ ਰਜਿਸਟ੍ਰੇਸ਼ਨ ਕੀਤਾ ਗਿਆ ਜਿਨ੍ਹਾਂ ਵਿਚੋਂ 66 ਨੂੰ ਬਾਅਦ ਵਿੱਚ ਸਿਹਤਮੰਦ ਹੋਣ ‘ਤੇ ਛੁੱਟੀ ਦੇ ਦਿੱਤੀ ਗਈ । ਵਰਤਮਾਨ ਵਿੱਚ 66 ਕੋਵਿਡ ਰੋਗੀ ਆਈਸੋਲੇਸ਼ਨ ਕੋਚਾਂ ਦਾ ਉਪਯੋਗ ਕਰ ਰਹੇ ਹਨ । ਇਸ ਸਿਹਤ ਦੇਖਭਾਲ ਸੁਵਿਧਾ ‘ਤੇ ਹੁਣ ਵੀ 3600 ਤੋਂ ਜਿਆਦਾ ਬੈੱਡ ਉਪਲੱਬਧ ਹਨ ।
ਉੱਤਰ ਪ੍ਰਦੇਸ਼ ਵਿੱਚ, ਹਾਲਾਂਕਿ ਰਾਜ ਸਰਕਾਰ ਦੁਆਰਾ ਹੁਣ ਤੱਕ ਕੋਚਾਂ ਦੀ ਮੰਗ ਨਹੀਂ ਕੀਤੀ ਗਈ ਹੈ, ਲੇਕਿਨ ਫੈਜ਼ਾਬਾਦ, ਭਦੋਹੀ, ਵਾਰਾਣਾਸੀ, ਬਰੇਲੀ ਅਤ ਨਜੀਬਾਬਾਦ ਹਰੇਕ ਸਥਾਨ ‘ਤੇ 10-10 ਕੋਚਾਂ ਨੂੰ ਰੱਖਿਆ ਗਿਆ ਹੈ ਜਿਨ੍ਹਾਂ ਦੀ ਕੁੱਲ ਸਮਰੱਥਾ 800 ਬੈੱਡ  ਹੈ।